पाएं अपने शहर की ताज़ा ख़बरें और फ्री ई-पेपरडाउनलोड करें
मैट्रिक और इंटर के सभी विद्यार्थियों का डाटा अब ई - ऑफिस में सुरक्षित रहेगा। जिससे छात्रों को काफी सहूलियत मिलेगी। बिहार बोर्ड से पंजीकृत मैट्रिक और इंटर के विद्यार्थियों का सभी डाटा अब पूरी तरह सुरक्षित रहेगा।सभी विद्यार्थियों का डाटा ऑफिस से जोड़ा जाएगा। ई-ऑफिस से जुड़ने के बाद विद्यार्थियों का सारा काम की स्कूल से ही हो पाएगा।सभी स्कूल के विद्यार्थियों का डाटा सुरक्षित रहे इसके लिए बोर्ड द्वारा ई ऑफिस बनाया गया है। ई ऑफिस में सभी स्कूलों को जोड़ा गया है। इसमें नौवीं से बारहवीं तक के रजिस्ट्रेशन से लेकर परीक्षा फार्म तक की ऑफिस के माध्यम से भरा जाएगा। बता दें कि मैट्रिक और इंटर के ऑनलाइन फॉर्म भरने की प्रक्रिया पिछले कई सालों से चली आ रही है। ऐसे में कई बार छात्र और छात्राओं का डाटा लॉक हो जाता था। डाटा लीक कर बिहार बोर्ड के नाम पर पैसे मांग कर पास कराने का प्रलोभन भी दिया जाता था। क्योंकि कई स्कूलों द्वारा रजिस्ट्रेशन और परीक्षा फार्म साइबर कैफे से भरा जाता था।
लेटलतीफी और लापरवाही पर लगेगी रोक
ई-ऑफिस के जरिए छात्रों के फार्म भरने में लेटलतीफी और लापरवाही पर भी रोक लगेगी। स्कूल की हर गतिविधि पर बोर्ड की नजर रहेगी। बोर्ड द्वारा स्कूलों को चिन्हित किया जा सकेगा कि कौन स्कूल समय पर काम नहीं कर रहे हैं। बोर्ड का काम आसान हो जाएगा। स्कूल, डी ई ओ और बिहार बोर्ड के सभी काम पेपरलेस होंगे।स्कूल द्वारा फार्म भरने के बाद छात्रों को दिखाया जा सकेगा। छात्रों का नाम अभिभावकों का
नाम जन्म तिथि आदि में सुधार स्कूल के स्तर पर भी अब किया जा सकेगा।
स्कूल का डाटा भीरहेगा सुरक्षित
ई- ऑफिस में स्कूल का सारा डाटा सुरक्षित रहेगा।अभी तक बिहार बोर्ड द्वारा स्कूलों के पास हर काम डीईओ कार्यालय के माध्यम से किया जाता था। इसमें लगभग एक सप्ताह से 15 दिन का समय लग जाता था। लेकिन अब यह काम और आसान हो जाएगा। अब सप्ताह भर का काम एक दिन में ही किया जा सकेगा। बोर्ड द्वारा ही ऑफिस के माध्यम से ऑनलाइन सीधे स्कूलों को भेजा जाएगा। इसके बाद आगे की प्रक्रिया होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn